MANILA, Pebrero 6 – An mga Pilipino nga mga medical professionals nga nakabasi ha Estados Unidos dida han Martes en bumisita ngadto kan Pangulo Benigno Aquino III ha Malacanang Palace para pasalamatan hiya han iya suporta nga ginhatag ngadto han era medical mission.
An Philippine Medical Association of Chicago en naghatag gihapon ngadto han Pangulo hin pasidungog ngan usa nga memento mahitungod han iya suporta ngadto han era medical mission ha iba-iba nga mga lugar kaupod adton naigo han Bagyo Yolanda (Haiyan).
An mga meyembro han asosasyon en nagdadahum gihapon nga padayon nga makakabisita han Pilipinas para mabuligan an mga Pilipino nga nanginginahanglan hin bulig parti panlawas.
“Nagdadahum ako nga ha diri maiha nga panahon padayon naton eni nga pagdudumaraon mahitungod nga amo eni an aton karuyag, amo eni an aton kinasingkasing nga gusto pagdumaraon. Ginhihigugma naton an aton nasud ngan gusto naton nga pagserbihan an aton nasud,” sering han kanan asosasyon pangulo nga hi Nida Blankas-Hernaez dida han paghatag hin kurteseya didto ha Heroes Hall han Malacanang.
Dida han era pag-ukoy ha Pilipinas, an mga delegado han asosasyon en nagdumara hin mga medical missions ngan disaster relief didto han mga lugar nga naigo han Yolanda, kun diin upod an Tacloban ngan han Leyte.
Era gihapon ginbuligan en pipira nga mga katawhan dida han unom nga mga bungto han lalawigan han Marinduque, sering niya.
“Hini, seguro nakahatag kami hin bulig ngadto hin masobra 1,000 nga mga nanginginahanglan …. Para la hini mga panuyo, nakagasto kami hin 300,000 ka dolyares. Nagka-ada kami hin damo nga mga donasyon,” sering niyan.
“Mga buenas kami kay nakagserbi kami han Pilipinas, ngan gusto gud namon pagkanhi ha Pilipinas,” dugang pa niya. (Trans. by maa/PIA8) http://pcoo.gov.ph/today.htm#Philippine_Medical_Association
war_Latn war_Latn war_Latn war_Latn war_Latn war_Latn war_Latn war_Latn